ຂໍ້ຕົກລົງຢຸດຍິງ ເລີ້ມມີ ຜົນບັງຄັບໃຊ້ແລ້ວ ໃນຢູເຄຣນ
ກ່ອນ​ໜ້າ​ນີ້ ປະທານາທິບໍດີ​ຢູ​ເຄຣນ ທ່ານ Petro Poroshenko ​ໄດ້​ອອກ​ຄຳ​ສັ່ງ​ໃຫ້​ ກອງກຳລັງຂອງ​ຕົນ ​ໃຫ້ປະຕິບັດ​ຕາມ​ຂໍ້ຕົກລົງ​ຢຸດ​ຍິງ.
ບັນດາເຈົ້າໜ້າທີ່ຢູເຄຣນ ກ່າວວ່າ ພວກກະບົດນິຍົມຣັດເຊຍ ໄດ້ໂຈມຕີຈຸດທີ່ໝັ້ນຕ່າງໆຂອງຢູເຄຣນ ດ້ວຍປືນຄົກ ນັບຕັ້ງ ແຕ່ມີການເລີ້ມປະຕິບັດການຢຸດຍິງ ຢູ່ໃນພາກຕາເວັນອອກ ຂອງຢູເຄຣນ ເປັນຕົ້ນມາ ແຕ່ຫາກວ່າ ການຍິງປືນຄົກນັ້ນ ໄດ້ຍຸດຕິລົງແລ້ວ ຕາມເຂດແນວໜ້າ ສ່ວນໃຫຍ່ ຫົວໜ້າໜ່ວຍຮັກສາຄວາມປອດໄພຂອງຢູເຄຣນ ທ່ານ Valentyn Nalyvaichenko ກ່າວວ່າ ປາກົດວ່າ ພວກຊົນເຜົ່າ Cossacks ຂອງຣັດເຊຍ ເປັນຜູ້ຮັບຜິດຊອບ ຕໍ່ການໂຈມຕີດ້ວຍປືນຄົກ ໃນ ຂົງເຂດເມືອງ Luhansk ນັ້ນ ທ່ານກ່າວອີກວ່າ ການສືບສວນ ສອບສວນ ໄດ້ເລີ້ມຕົ້ນຂຶ້ນແລ້ວ ກ່ອນໜ້ານີ້ ປະທານາທິບໍດີຢູເຄຣນ ທ່ານ Petro Poroshenko ໄດ້ອອກຄຳສັ່ງໃຫ້ກອງກຳລັງຂອງຕົນ ໃຫ້ປະຕິບັດຕາມການ ຢຸດຍິງ ທີ່ໄດ້ມີກຳນົດໃຊ້ໃນຕອນທ່ຽງຄືນວັນເສົາວານນີ້ ຊຶ່ງກົງກັບ ເວລາ 22 ໂມງ ຕາມເວລາສາກົນ ໃນຄວາມຫວັງວ່າ ຈະຍຸດຕິການ ຕໍ່ສູ້ກັນຢ່າງໜັກ ໃນເຂດທາງພາກຕາເວັນອອກ ຂອງປະເທດ ລະຫວ່າງກອງກຳລັງ ຂອງຢູເຄຣນ ແລະ ພວກຫົວແບ່ງແຍກດິນ ແດນນິຍົມຣັດເຊຍນັ້ນ ໃນຄຳປາໄສຖ່າຍທອດສົດທາງໂທລະພາບເມື່ອຕອນທ່ຽງຄືນ ທ່ານ Poroshenko ກ່າວວ່າ ໃນຖານະເປັນຜູ້ບັນຊາການ ທະຫານຂອງຢູເຄຣນ ທ່ານຕ້ອງການສັນຕິພາບ ແຕ່ທ່ານຍັງໄດ້ເຕືອນພວກກະບົດ ຫົວແບ່ງແຍກດິນແດນ ທີ່ໜຸນຫຼັງໂດຍຣັດເຊຍ ຕໍ່ການທັບມ້າງຂໍ້ຕົກລົງຢຸດຍິງນັ້ນ Valentyn Nalyvaichenko, the Head of the Security Service of Ukraine: